
REFERAT

privind aprobarea realizării lucrărilor de extindere la 
iluminatul public în municipiul Timişoara – zona de sud

În conformitate cu Ordonanţa 42/2003 prin Hotărârea Consiliului Local al Municipiului Timişoara  nr. 139 din 29.03.2005 s-a hotărât concesionarea Serviciul de Iluminat Public. Ca urmare, prin licitaţie publică deschisă serviciul a fost concesionat încheindu-se contractul de concesiune: SC 2005-18128 din 21.10.2005 cu S.C. AEM S.A. în Zona de Sud faţă de Canalul Bega, având obiectul extindere, modernizare şi întreţinere iluminat public. 

Având în vedere cele de mai sus precum şi solicitările cetăţenilor  propunem aprobarea  realizării următoarelor lucrări de investiţii în cadrul contractului mai sus menţionat din fondurile  bugetului alocat pentru Biroul Iluminat Public aferent contractului de concesiune SC2005-18128 din 21.10.2005.

 Menţionăm că valoarea lucrărilor de iluminat arhitectural, modernizare şi extindere a sistemului de iluminat public pe partea de sud a Municipiului conform contractului mai sus menţionat este de 22.516.421,69 lei fără TVA adică 6.524.986 euro fără TVA, iar valoarea totală a lucrărilor propuse care rezultă din studiile de fezabilitate este de 607.713,70 lei fără TVA adică  176.108,00 Euro fără TVA (1 Euro = 3,4508 lei la data de 08.08.2005). 

	EXTINDERI RETELE DE ILUMINAT PUBLIC, ZONA DE SUD:

	- SF lucrarea nr. 1/2010: Extindere reţea de iluminat public pe străzile: Ana Lugojana, Victor Gaga, 
Florin Medeleţ, Eduard Quinet, Mureş (parţial), Aristide Briand, Tosca (parţial), George Bizet (parţial), Joseph Haydn, Georg Haendel, Ştefan Szonyi, Electronicii (parţial), Atomului (parţial)
- SF lucrarea nr. 2/2010: Extindere reţea de iluminat public pe str. Gheorghe Cotoşman
- SF lucrarea nr. 3/2010: Extindere reţea de iluminat public pe Blv. 16 Decembrie 1989, nr. 47
- SF lucrarea nr. 4/2010: Iluminat arhitectural Biserica Ortodoxă Fratelia Vest (str. Ştefan cel Mare)

